Ta evitar que, una vegada que s'han posau, os esquiadors caigan d'a cadiera, ista dispone a sobén d'un elemento de seguridat que lo impide (antigament una cadena que cadagún heba de ligar a los laterals, actualment una barra que se baixa y que a sobén leva incorporau un refirme ta os pietz). O numero de posibles ocupants por cadiera ye d'entre un y ueito, estando as más freqüents hue en día de 4 y 6 personas. Ta mirar de suavizar o impacto de l'orache, a vegadas s'instala en as cadieras una mena de carcasa transparent que se puet baixar voluntariament (igual que as protección de seguridat) que tapa o cuerpo d'os ocupants (pero no os pietz, que continan estando a la intemperie). Son as ditas telecadieras cabinadas.